20 हैक्टेयर में जंगल की वनस्पति जली
नीमकाथाना| नाथाकी नांगल के जंगल में शनिवार को आग लग गई। ग्रामीणों ने मिट्टी लकड़ियों से तीन घंटे की मशक्कत के बाद आग बुझाई। आग से करीब 20 हैक्टेयर की वनस्पति जल गई।
जानकारी के मुताबिक नाथा की नांगल आसपास के गांवों से जुड़ा बड़ा जंगल है। इसमें पांच वर्ष के लिए वन विभाग ने पौधे लगा रखे हैं, जहां शनिवार को लांपुवा घास ने आग पकड़ ली। वन विभाग की सुरक्षा समिति के अध्यक्ष कालूराम गुर्जर ने आग की लपटें उठती देखी। उन्होंने सरपंच ग्रामीणों को सूचना दी। इस पर काफी लोग मौके पर पहुंचे। उन्होंने आग बुझाने का प्रयास किया, लेकिन वह फैलती गई। ग्रामीणों ने हार नहीं मानी। जान जोखिम में डालकर आग पर काबू पाया।
आधा दर्जन गांवों से जुड़ा है जंगल, कई पशु पक्षी भी जल गए
नाथाकी नांगल के जंगल में लगी आग से वनस्पति काफी जीव-जंतु जल गए। आग से करीब 20 हैक्टेयर की वनस्पति जल गई। इसमें सरकंडे, पेड़-पौधे लांपुवा घास जल गई। आधा दर्जन गांवों से जुड़ा यह जंगल काफी फैला हुआ है। जंगल के बीच नरेगा के तहत बने रास्ते के चलते आग बुझी। इससे दूसरे छोर की वनस्पति आग नहीं पकड़ सकी। ग्रामीणों ने बताया कि दमकल के नंबर नहीं होने पर एसडीएम कलेक्टर को सूचना दी गई, लेकिन दमकल पहुंचने से पहले ही आग बुझ गई। ऐसे में प्रशासन को मौके पर आने से मना कर दिया गया।
hin_Deva hin_Deva hin_Deva hin_Deva hin_Deva